בשנת 2002 יצרה ג'קסון סדרה קומית בשם Doubletake עבור ערוץ 2 של ה-BBC, בה הוצגו לכאורה ידוענים במצבים מביכים. בין השאר שיחקו בסדרה כפילים של ג'ורג' בוש הבן וטוני בלייר. הסדרה זיכתה אותה באותה שנה בפרס באפט"א לטלוויזיה על חדשנותה. בעקבות הצלחת הסדרה יצרה ג'קסון מספר סדרות דומות. באחת הסדרות מככב כפיל של סוון-יוראן אריקסון, ובאחרת היא מציגה גרסה משלה לחתונת הנסיך ויליאם וקתרין מידלטון.